text: [{"text_idx": "#000001", "text": "Vi\u00f0 si\u0301num l\u00e6tta lyndi minnir henda o\u0301f\u00f8ra gentan okkum a\u0301, at vit liva i\u0301 samljo\u0301\u00f0i vi\u00f0 na\u0301ttu\u0301runa og ti\u0301 noy\u00f0ast at vi\u0301sa henni takksemi og vir\u00f0ing. Imani or\u00f0ar henda bo\u00f0skapin a\u0301 einfaldan ha\u0301tt: Her eru vit, undir so\u0301lini og sky\u0301ggjunum. Eg eigi eina fitta mammu, h\u00f8nu mi\u0301na Roro, og eg eigi meg sja\u0301lva. Kann mann ynskja s\u00e6r meiri?"}, {"text_idx": "#000002", "text": "Imani Lillian Mau dugir b\u00e6\u00f0i at telja upp i\u0301 hundra\u00f0 og eitt og at fara eftir vatni hinumegin fjalli\u00f0. I\u0301 landinum, har Imani by\u0301r, er vi\u00f0hv\u00f8rt turkur, og vi\u00f0hv\u00f8rt regnar ta\u00f0 alt ov illa. Ti\u0301 vaksa maisini ikki alti\u0301\u00f0 so v\u00e6l, og ta\u0301 Imani ein dagin er svong, roynir hon at eta gras eins og geitirnar. Ein av grannunum i\u0301 bygdini roynir at lumpa hini at keypa snild to\u0301l fra\u0301 s\u00e6r til at fanga regnsky\u0301ggj, ta\u0301 ta\u00f0 er turkur, og so\u0301lstra\u0301lur, ta\u0301 ta\u00f0 er regnflo\u0301\u00f0. Ein dagin a\u0301k\u00e6rir hann Imani fyri at hava stoli\u00f0 fra\u0301 s\u00e6r, men ta\u00f0 angrar hann skjo\u0301tt."}, {"text_idx": "#000003", "text": "Eta gras er ein stuttlig og nemandi s\u00f8ga, har myndirnar tala eins no\u0301gv og or\u00f0ini. Bo\u0301kin er innbundin, 24 si\u0301\u00f0ur long og til tey umlei\u00f0 3-6 a\u0301ra gomlu. Rith\u00f8vundurin Sami Said, sum er u\u0301r Eritrea og Sv\u00f8ri\u0301ki, hevur skriva\u00f0 bo\u0301kina. Skalds\u00f8ga hansara Ma\u0308nniskan a\u0308r den vackraste staden var i\u0301 2019 i\u0301 uppskoti til Bo\u0301kmentavir\u00f0isl\u00f8n Nor\u00f0urlandara\u0301\u00f0sins. I\u0301 ti\u0301 sambandi vitja\u00f0i rith\u00f8vundurin i\u0301 F\u00f8royum a\u0301 Bo\u0301kad\u00f8gum. Svenski myndpry\u0301\u00f0arin og rith\u00f8vundurin Sven Nordqvist, sum vit eitt nu\u0301 kenna fra\u0301 bo\u0301kunum um Mammu Muog Pettson og Findus, hevur myndpry\u0301tt bo\u0301kina. Sanna A. Dahl hevur ty\u0301tt u\u0301r svenskum."}, {"text_idx": "#000004", "text": "F\u00f8royar lesa skal vera vi\u00f0 til at skapa lesigle\u00f0i, seta f\u00f8royska ma\u0301li\u00f0 i\u0301 mi\u00f0deplin og skapa karmar fyri eini go\u0301\u00f0ari lesimentan."}]